# Carretera de Manacor

La Ma-15 o carretera de Manacor (antiga C-715) és una carretera de Mallorca que travessa l'illa des de la badia de Palma fins a l'extrem més oriental de l'illa.
Comença al carrer de Manacor de Palma i acaba al nucli de Cala Rajada. Passa per Son Ferriol, sa Casa Blanca, Algaida, Montuïri, Vilafranca, Manacor, Sant Llorenç, Artà i Capdepera.
Té una longitud de 83 quilòmetres, 47 dels quals —des de la sortida de Palma i fins a Manacor— estan desdoblats. Té unes 18 rotondes al llarg del seu recorregut.
Al punt quilomètric 16, hi ha un dipòsit d'aigua, a Xorrigo, comunament conegut com el Chupa-Chups per la seva forma parescuda a aquest. Després de les obres de desdoblament, s'ha redissenyat i pintat amb tops blaus. És un símbol bastant conegut d'aquesta carretera.
El Centre de Control i Gestió del Trànsit de la Ma-15 es troba molt proper a la possessió de Malesherbes (entre Algaida i Montuïri).
La seva gestió i manteniment és competència del Consell de Mallorca.

## Sortides

| N. sortida | Nom de la sortida | Carretera que hi enllaça |
| | Palma (Carrer de Manacor) | |
| 1 | Rotonda principi desdoblamnent Ma-15 i final Carrer Manacor amb les següents sortides: Ma-20 (Via de Cintura) (Primera i tercera sortides) Ma-15 (segona sortida) | Ma-20 |
| 2 | Rotonda amb les següents sortides: Carrer (primera sortida) Ma-15 (segona sortida) Ma-3011 (Camí Vell de Sineu) (tercera sortida) | Ma-3011 |
| 4 | Son Llàtzer Son Ferriol | |
| 5 | Rotonda amb les següents sortides: Ma-30 (Segon Cinturó) (primera i tercera sortides) Ma-15 (segona sortida) | Ma-30 |
| 7 | Sa Casa Blanca | |
| 10 | Platja de Palma Sant Jordi (Ma-5013 (S'Aranjassa-Camí de Sa Síquia)) | Ma-5013 |
| 13 | Xorrigo | |
| 15 | Son Gual | |
| 19 | Museu del Vidre | |
| 20 | Algaida | |
| 21 | Algaida Sencelles | |
| 22 | Rotonda amb les següents sortides: Algaida (primera sortida) Ma-15 (segona sortida) C. Comercial (tercera sortida) Ma-3130 (Pina/Sineu) (quarta sortida) | Ma-3130 |
| 24 | Centre de Control i Gestió del Trànsit de la Ma-15 | |
| 27 | Rotonda amb les següents sortides: Ma-5017 (Cura/Randa)(primera sortida) Ma-15 (segona sortida) Via de Servei (tercera sortida) Ma-3230 (Montuïri) (quarta sortida) | Ma-5017  Ma-3230 |
| 29 | Ma-3210 (Enllaç Ma-15, Ma-5030 / Montuïri (Ma-3200, Ma-3220)) | Ma-3210 |
| 30 | Puig de Sant Miquel | |
| 32 | Son Bages | |
| 36 | Rotonda amb les següents sortides: Carrer (primera sortida) Ma-15 (segona sortida) Carrer (tercera sortida) Ma-3222 (Ctra de Vilafranca (Ma-15/Sant Joan (Ma-3220))) (quarta sortida) | Ma-3222 |
| 38 | Vilafranca de Bonany Porreres Montuïri | |
| 40 | Sentit Manacor-Palma: Vilafranca de Bonany Els Calderers Sentit Palma-Manacor: Ses Veles | |
| 41 | Rotonda amb les següents sortides: Felanitx (Ma-5110) (primera sortida) Ma-15 (segona sortida) Petra (Ma-3310) (tercera sortida) | Ma-5110  Ma-3310 |
| 42 | Sentit Manacor-Palma: Son Noviet Sentit Palma-Manacor: S'hort de Ca'n Ros | |
| 43 | Sa Teulera | |
| 44 | es Caparó | |
| 45 | Ca'n Casoli | |
| 47 | Manacor (Final desdoblament) |
| KM 56 | Sant Llorenç | |
| KM 70 | Artà | |
| KM 77 | Capdepera | |
| KM 80 | Cala Rajada | |

## Variants

A poc a poc, s'han anat construint el que s'anomena variants per tal que la carretera no passi per dins un nucli urbà. Podem trobar per exemple:
* PK 47 - PK 51'200 la Variant de Manacor
* PK 55'500 - PK 58 Variant de Sant Llorenç des Cardassar

### Travesseres

Les travesseres són els trams de carretera que transcorren per dins el nucli urbà i que degut a la construcció de les variants, ara suporten menys transit.
* Ma-15 A: travessera Vilafranca (Ma-15, Ma-3222) / Ma-15)
* Ma-15 B: travessera Capdepera (Ma-4043 / Ma-15)
* Ma-15 C: travessera Manacor (rotonda polígon industrial / Ma-15)
* Ma-15 D: travessera Son Ferriol (rotonda Son Llàtzer / rotonda variant)
* Ma-15 E: travessera Algaida (Ma-15, Ma-3100 / Ma-15, Ma-3130)
* Ma-15 F: travessera Sant Llorenç (Ma-15 / Ma-15)

## Enllaços externs

* Desdoblament de la carretera Palma-Manacor